|  |
| --- |
| +\*xfs\*pvs\*lsu\*cvA\*xBj\*qkc\*oEa\*uiz\*ckc\*smw\*pBk\*- +\*yqw\*BjC\*yeg\*miB\*yni\*krn\*vro\*lja\*Duj\*jus\*zew\*- +\*eDs\*lyd\*lyd\*lyd\*lyd\*csz\*rcw\*tjo\*ros\*jAo\*zfE\*- +\*ftw\*keg\*BDr\*ufk\*vEg\*txm\*Bib\*xwm\*tos\*yuy\*onA\*- +\*ftA\*EyB\*wmC\*BBx\*cyk\*sfE\*yit\*wix\*whl\*yxo\*uws\*- +\*xjq\*tyf\*Ens\*bkv\*oly\*rtE\*giz\*gds\*wlx\*rFs\*uzq\*- |

|  |
| --- |
|  |

**grb_3d_za_doc.gif**

**REPUBLIKA HRVATSKA  
KRAPINSKO-ZAGORSKA ŽUPANIJA**

**Ž U P A N**

# KLASA: 612-04/24-01/11

# URBROJ: 2140-10/02-24-1

Krapina, 24. listopada 2024.

Na temelju Zakona o kulturnim vijećima i financiranju javnih potreba u kulturi („Narodne novine“, broj 83/22.), članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21.) i članka 32. Statuta Krapinsko-zagorske županije („Službeni glasnik Krapinsko-zagorske županije“ broj 13/01., 5/06., 14/09., 11/13., 13/18., 5/20., 10/21. i 15/21. – pročišćeni tekst), župan Krapinsko-zagorske županije donosi

**ODLUKU**

**o raspisivanju Javnog poziva za financiranje javnih potreba u kulturi Krapinsko-zagorske županije u 2025. godini**

**I.**

Ovom Odlukom raspisuje se Javni poziv za dodjelu sredstava namijenjenih financiranju, odnosno sufinanciranju programa/projekata iz područja kulture koji su od interesa za Krapinsko-zagorsku županiju u 2025. godini, a sastavni su dio provedbe Programa javnih potreba u kulturi Krapinsko-zagorske županije za 2025. godinu.

**II.**

Javni poziv raspisuje se za podnošenje prijedloga programa/projekata u okviru sljedećih područja kulturnih djelatnosti:

1. Djelatnost zaštite, očuvanja i održivog upravljanja kulturnom baštinom

2. Arhivska djelatnost

3. Izdavačka djelatnost

4. Muzejsko-galerijska djelatnost

5. Knjižnična djelatnost

6. Manifestacije u kulturi

7. Djelatnost i rad Zajednice kulturno-umjetničkih udruga

8. Programi urbane kulture i kulture mladih

9. Međunarodna kulturna suradnja i mobilnost

**III.**

Pravo podnošenja prijave na Javni poziv imaju ustanove u kulturi, umjetničke organizacije, samostalni umjetnici, kulturno-umjetničke udruge, vjerske zajednice, jedinice lokalne samouprave te druge fizičke i pravne osobe koje obavljaju djelatnost iz područja kulture.

**IV.**

Javni poziv objavit će se dana 25. listopada 2024. godine na službenim mrežnim stranicama Krapinsko-zagorske županije [www.kzz.hr](http://www.kzz.hr), a bit će otvoren za podnošenje prijava do dana 24. studenog 2024.

Prijave na Javni poziv podnose se isključivo u elektronskom obliku putem online servisa *ePrijava* Krapinsko-zagorske županije dostupne na <https://eprijava.kzz.hr/>.

Nepotpune prijave i prijave poslane poštom ili drugim medijima neće se uzimati u obzir.

**V.**

Zadužuje se Upravni odjel za obrazovanje, kulturu, šport i tehničku kulturu Krapinsko-zagorske županije za objavu i provedbu Javnog poziva sukladno ovoj Odluci.

**VI.**

Ova Odluka stupa na snagu danom donošenja.

**ŽUPAN**

Željko Kolar

1. Upravni odjel za obrazovanje, kulturu, šport i tehničku kulturu
2. „Službeni glasnik Krapinsko-zagorske županije“, za objavu,
3. Za zbirku isprava,
4. Pismohrana.